विपक्षी दलों ने इस बार सरकार की तरफ से उपराष्ट्रपति पद का उम्मीदवार घोषित करने और सहमति बनाने के प्रयास का इंतजार नहीं किया। राष्ट्रपति पद के चुनाव में विपक्ष ने अपना उम्मीदवार घोषित करने से पहले सरकार की तरफ से उम्मीदवार की घोषणा का इंतजार किया था। इस बीच एनडीए की तरफ से रामनाथ कोविंद को उम्मीदवार बनाए जाने के बाद जेडीयू ने विपक्षी उम्मीदवार का इंतजार किए बगैर समर्थन दे दिया था। कई विपक्षी दलों ने कांग्रेस की आलोचना भी की थी कि उसने राष्ट्रपति चुनाव में उम्मीदवार घोषित करने में देरी की।